กรมการค้าภายใน เร่งเชื่อมโยงตลาดรับซื้อกระเทียมจากเกษตรกรโดยตรง ช่วยดันราคาให้เกษตรกรขายได้สูงขึ้น
กรมการค้าภายใน เร่งเชื่อมโยงตลาดรับซื้อกระเทียมจากเกษตรกรโดยตรง ช่วยดันราคาให้เกษตรกรขายได้สูงขึ้นนายวิชัย โภชนกิจ อธิบดีกรมการค้าภายใน  กรมการค้าภายใน หารือร่วมผู้ปลูกกระเทียม 5 จังหวัด เช่น เชียงใหม่ ลำพูน ลำปาง รวมทั้งห้างค้าปลีกค้าส่ง เพื่อหาแนวทางช่วยเหลือผู้ปลูกกระเทียมจากสถานการณ์ราคาที่มีแนวโน้มต่ำกว่าปีที่ผ่านมาโดยราคากระเทียมสดคละ ปีนี้อยู่ที่กิโลกรัมละ 8.27 บาท ส่วนกระเทียมแห้งใหญ่คละอยู่ที่กิโลกรัมละ อยู่ที่ 22.47 บาท ทั้งนี้ราคากระเทียมที่ตกต่ำ เนื่องจากปัจจุบันผู้ประกอบการยังคงนำเข้าในปริมาณมาก และมีการลักลอบนำเข้ากระเทียมตามแนวชายแดน โดยเดือนที่ผ่านมากรมการค้าภายใน ร่วมกับกรมศุลกากรได้สกัดจับรถลักลอบขนกระเทียมได้จำนวน 15 คอนเทนเนอร์ หรือประมาณกว่า 500 ตัน ดังนั้นจึงขอความร่วมมือผู้ประกอบการที่ขนย้ายกระเทียมนำเข้าต้องขออนุญาต รวมทั้งผู้รับฝาก ผู้ครอบครองกระเทียม จะต้องแจ้งชื่อปริมาณการจำหน่ายและคงเหลือ สถานที่เก็บ ชื่อและที่อยู่ของผู้ซื้อหรือผู้รับสำหรับผลผลิตกระเทียมปีนี้คาดว่าจะอยู่ที่ 89,605 ตัน ขณะนี้ผลผลิตทยอยออกสู่ตลาดแล้วกว่า 20,000 ตัน และเหลือผลผลิตอีกประมาณ 60,000 ตัน โดยในจำนวนนี้จะจำหน่ายผ่านช่องทางตลาดปกติ ทั้งตลาดสด โรงงานประมาณ 30,000 ตัน ส่วนอีก 30,000 ตัน กรมการค้าภายในได้ประสานห้างค้าปลีก ค้าส่ง และสมาคมภัตตาคาร ช่วยรับซื้อผลผลิตจากเกษตรกร ซึ่งมีการตกลงซื้อขายได้แล้วประมาณ 1 พันตัน สำหรับราคากระเทียมมัดจุก ขณะนี้อยู่ที่กิโลกรัมละ 25-30 บาท ส่วนกระเทียมตัดจุกอยู่ที่กิโลกรัมละ 40-45 บาท